תגובת הוועד המקומי למכתב בנוגע לתשלומי הורי הנוער

להורים שלום

לצערנו הרב התפתח בימים האחרונים שיח לא נעים בנושא תשלומי ההורים לנוער בעקבות מכתב בנושא, שהתפרסם בלוח המודעות ומציג את העובדות בצורה מטעה.

**לגבי הטענה לתהליך לא שקוף** - לאסיפה בנושא הנוער הוזמנו **כל** ההורים, נשלחו תזכורות רבות ונרשם בהן שהאסיפה חשובה. באסיפה נכחו כ 50 הורים (שמהווים כ 62% מכלל משפחות הנוער),בה  הוצג המתווה החדש בצורה מאד מפורטת ובשקיפות מלאה. המתווה עבר באסיפה ללא התנגדויות.  ב20.8.17 פורסם בסאמדיי סיכום מפורט על הנאמר באסיפה בצירוף המצגת  ולפני מספר ימים פורסמה המצגת עם כל הנתונים שוב.  הסיכום כולל פירוט רב של ההכנסות וההוצאות הצפויות לשנה הקרובה.

הרעיון מאחורי הצורך להעלות את תשלומי הנוער הוא בעיקרו העלאת איכות וכמות  הפעילויות.

בכדי להצליח במטרה כזו, אין מנוס מתגבור כח האדם, ולכן הוחלט שיש להוסיף מדב"ית, זאת כתוצאה מהעלייה הדרסטית במס' בני הנוער במושב. בינתיים זיו כבר הצטרפה אלינו והתחילה בעבודה בשיא המרץ יחד עם מור גל.

מאז האסיפה פנו מס' משפחות לוועדת נוער בבקשות שונות לפתוח מסלולים שונים עבור ילדיהם כגון - רק בני המושבים/רק פעילות שהיא לא בני המושבים/רק פעולות/רק מחנות נוער ועוד.

איננו יכולים לפרק את החבילה וליצור מצב של "תכנית כבקשתך".

אנו מזמינים את כל הילדים להשתתף בכל הפעילויות או רק בחלקן לפי בחירה, אך התשלום בכל מקרה יהיה מלא .

בניגוד למה שנכתב במכתב שהופץ בסאמדיי, המועצה מגבה לחלוטין את החלטת הועד ונותנת חופש לישובים בנושא גבייה מההורים עבור השתתפות בהוצאותיהם במסגרת פעילות הנוער.

**לגבי פעילויות המועצה ו/או בני המושבים** – המועצה לא גובה מהיישובים תשלום עבור הגרעינרים אך נותנת חופש לישובים ומגבה אותם בנושא גבייה מההורים עבור השתתפות בהוצאותיהם במסגרת פעילות הנוער

לכן ילדים שהוריהם בחרו לא לשלם עבור הפעילות, לא יוכלו להשתתף גם בפעילויות אותן יוזמת המועצה או בפעילויות בני המושבים. כל הפעילויות האלו מלוות ע"י המדבי"יות ו/או המדצ"ים והתשלום עבור אלו נכלל בהוצאות של היישוב ועל ההורים להשתתף בהן. (שכר מד"בים + השתלמויות של המדצ"ים).

**לגבי סיבסוד ההוצאות ע"י חלק מהמיסים המוניציפליים** - נכון שהיישוב מסבסד חלק מההוצאות מתוך המיסים המוניציפליים , הנושא מוזכר גם בסיכום שהופץ, אך הצגה כאילו ניתן להתייחס לחלק מהפעילות כ"חינמי" היא מוטעה ומשולה לבקשה לקבל חלק יחסי ממוצר מסובסד ע"י המדינה – בחינם.

**לגבי גובה התשלום**- הסכום אמנם השתלש אך זה בעיקר מעיד על כך שבשנים הקודמות נגבה מעט מידי (כ33 ש"ח לחודש).  אי אפשר להפיק פעילות נוער משמעותית ואיכותית בסכומים כאלה ובהשוואה לישובי הסביבה שבהם מתקיימת פעילות נוער רצינית - התשלומים שם  גבוהים פי שתיים, שלוש ואפילו ארבע מאיתנו כיום.

**לסיום הדברים** – חבל שהשיח לגבי פעילות הנוער הפך בימים האחרונים לשיח לא נעים שגורם למתנדבים במושב להקדיש לכך זמן ואנרגיות במקום להפנות משאבים יקרים אלו לפעילות עצמה, שהיא החשובה באמת.

זו לא קלישאה – ללא המתנדבים בוועדת נוער לא נוכל לקיים אפילו שליש מלוח הפעילות המתוכנן ובוודאי שלא באיכות שכולנו מעוניינים עבור בני הנוער שלנו.

בתקווה לשנת פעילות פורייה ומהנה, שבת שלום

וועד מקומי, וועדת נוער